Hindi News

Local

Bihar

Bhagalpur

Bihar Police Gun Misfire During Guard Of Honours Funeral Of Ex Cm Jagannath Mishra

जगन्नाथ मिश्र को गार्ड ऑफ ऑनर देते वक्त पुलिस की फजीहत, 21 राइफल में एक भी नहीं चली

एक वर्ष पहले



कॉपी लिंक

तीन बार बिहार के मुख्यमंत्री रहे डॉ. जगन्नाथ मिश्रा का सोमवार को नई दिल्ली में निधन हो गया था

अधिकारियों ने बंदूकें जांची, लेकिन दूसरी बार भी किसी बंदूक से फायर नहीं हो पाया

सुपौल. बुधवार को पूर्व मुख्यमंत्री डॉ.जगन्नाथ मिश्रा की अंत्येष्टि से पहले गार्ड ऑफ ऑनर देने में पुलिस की 21 राइफलों से एक भी बुलेट नहीं छूटी। 21 पुलिस जवानों को 10-10 राउंड फायर करने थे। यानी, कुल 210 बुलेट छोड़ी जानी थीं। पहले तो लगातार राइफल का ट्रिगर दबाते जवान अकबकाए, फिर बुलेट को नहीं छूटते देख वहां मौजूद सभी लोग हक्के-बक्के रह गए। पुलिस की भारी किरकिरी हुई।



अंतिम संस्कार में मुख्यमंत्री नीतीश कुमार, उप मुख्यमंत्री सुशील मोदी भी मौजूद थे। वैदिक मंत्रोच्चार के बीच मुख्यमंत्री ने पुष्पचक्र अर्पित किया। इसके ठीक बाद शोक धुन बजी और पहले से कतार में खड़े पुलिस के 21 सशस्त्र जवान सलामी देने लगे। लेकिन बार-बार ट्रिगर दबाने पर भी बुलेट नहीं छूटी। पहले सबने अपनी-अपनी राइफल देखी, कई बार चेक की, फिर सब एक-दूसरे को देखने लगे। अंतत: इसी रस्म काे गार्ड ऑफ ऑनर मानकर डॉ. मिश्रा की अंत्येष्टि की गई। अंतिम संस्कार पैतृक गांव बलुआ बाजार में राजकीय सम्मान के साथ हुआ। लंबे समय से बीमार चल रहे मिश्रा का सोमवार को दिल्ली में निधन हो गया था।





